open-index/open-wikipedia-markdown huggingface dataset:
Leevi and the Leavings (albumi)

**Leevi and the Leavings** on Leevi and the Leavings -yhtyeen ensimmäinen kokoelmalevy. Levy julkaistiin vuonna 1983. Se sisältää 14 kappaletta, jotka on poimittu yhtyeen kolmelta ensimmäiseltä studioalbumilta, osa kappaleista oli julkaistu vain singleinä. Levyä varten yhtye äänitti uuden, hitaamman version kappaleesta 'Tyttö jota rakastan'. Kokoelma on julkaistu LP-levynä ja C-kasettina, muttei CD-levynä.

## Kappaleet
#Mitä kuuluu, Marja-Leena? – 3:42
#Tyttö jota rakastan – 2:57
#Matkamuistoja – 2:14
#En tahdo sinua enää – 4:10
#Sua rakastan – 2:04
#Preeriaa – 3:19
#Anastasia – 4:07
#Kyllikki – 4:26
#Älä itke, Baby Jane – 3:23
#Jossain joku vieläkin sua kaipaa – 3:21
#Onnelliset – 2:47
#Anna (ehkä huomenna on kaikki toisin) – 1:46	
#Elämää – 3:18
#Mary Jane – 3:09

## Lähteet
*
### Viitteet
Bodon kieli

**Bodon kieli** (bodoksi बोड़ो) on sinotiibetiläisiin kieliin kuuluva kieli, jota puhutaan pääasiassa Intiassa ja Nepalissa. Intiassa puhujia oli vuoden 2011 väestönlaskennan mukaan 1 416 125 ja Nepalissa 3301. Bodo on virallinen kieli Assamissa, Bodolandin erityisalueella, jossa sitä kirjoitetaan virallisesti devanagarilla. Bodo on opetuskieli paikallisissa alakouluissa vuodesta 1963. 

Kielellä on kaksi päämurretta: chote ja mech.

Bodoa kirjoitetaan devanagarilla sekä bengalilaisilla kirjaimilla ja latinalaisilla kirjaimistoilla.

## Fonologia

### Vokaalit

Bodo on muidenkin sinotiibetiläisten kielten tavoin tonaalinen kieli. 

Lähde:

### Konsonantit

Lähde:

## Lähteet
Rolf Lassgård

**Rolf Lassgård** (s. 29. maaliskuuta 1955 Östersund) on ruotsalainen näyttelijä.

Lassgård on näytellyt useissa ruotsalaisissa poliisielokuvissa. Hänen kaksi tunnetuinta hahmoaan ovat etsivä Gunvald Larsson ja komisario Kurt Wallander. Edellinen hahmo perustuu Sjöwallin ja Wahlöön kirjoittamiin dekkareihin, jälkimmäinen puolestaan Henning Mankellin kirjoittamiin poliisiromaaneihin. Kolmas rooli on Lars Martin Johansson, joka on kriminologi Leif G. W. Perssonin luoma hahmo.

Lassgård on näytellyt myös monessa muussa elokuvassa. Näitä ovat muun muassa Susanne Bierin ohjaama *[[Häiden jälkeen]]* (2006), Kjell Sundvallin ohjaama *Metsästäjät* (1996), Colin Nutleyn ohjaama *Gossip* (2000) ja Kjell-Åke Anderssonin ohjaamat *Iso paksu isäni* (1992) ja *[[Perhesalaisuuksia]]* (2000).

## Televisiosarjat
* *Pyhiinvaeltajan kuolema* (*En pilgrims död*)
* *Neljäs mies* (*Den fjärde mannen*)
* *Matkan pää* (*Den döende detektiven*), 2018

## Lähteet
Lasse Åberg

**Lasse Åberg** (s. 5. huhtikuuta 1940) on ruotsalainen näyttelijä, laulaja, elokuvaohjaaja, graafinen suunnittelija ja käsikirjoittaja.

Åberg on tullut tunnetuksi ohjaamistaan *Seuramatka*-elokuvistaan, joissa hän on näytellyt itse myös pääosaa, hyväuskoista ja lempeää Stig-Helmeriä. Åberg on myös ruotsalaisen Electric Banana Bandin laulaja.

Åberg on perustanut Ruotsiin Bålstaan sarjakuva-, lelu- ja taidemuseo Åbergin museon vuonna 2002.

## Lähteet
Jasmiiniriisi

**Jasmiiniriisi** eli **thairiisi** () on miedon aromaattinen riisi, joka on alkuperältään thaimaalainen. Se on pitkäjyväistä ja takertuvaa riisiä, joten sitä on helppo syödä syömäpuikoilla. Sitä käytetään erityisesti Kiinassa, Thaimaassa ja Vietnamissa etenkin juhlapäivien ruokana. Se sopii paistoksiin, wokkeihin ja jälkiruokiin. Jasmiiniriisi on joskus valkoista riisiä. Jasmiiniriisi voi olla myös ruskeaa riisiä eli tummaa riisiä.

## Lähteet
Salaiset numerot

**Salaiset numerot** on Leevi and the Leavingsin toinen kokoelmalevy. Levy julkaistiin vuonna 1986. Albumi sisältää kokoelman yhtyeen ensimmäisten levyjen tuotannosta. Kokoelma on julkaistu LP-levynä ja C-kasettina, muttei CD-levynä eikä sitä ole saatavilla digitaalisessa muodossa.

## Kappaleet
#
#
#
#
#
#
#
#	
#
#
#	
#
#
#
#
#
#
#	
#
#
#	
#	
#
#
#
#
#

## Lähteet
*
### Viitteet
Above the Weeping World

__NOTOC__
**Above the Weeping World** on Insomniumin kolmas studioalbumi, joka julkaistiin levy-yhtiö Candlelight Recordsin kautta. Ensimmäisellä viikollaan albumi kipusi yhdeksännelle sijalle Suomen virallisella albumilistalla.  

Kappaleesta "Mortal Share" tehtiin myös musiikkivideo. Sanoituksissa on paljolti vaikutteita muun muassa Eino Leinon runoista. Albumin johdosta Insomnium teki ensimmäisen täyspitkän kiertueensa Eurooppaan. Se sai poikkeuksellisen hyviä arvioita muun muassa Kerrang! -lehdeltä, joka antoi albumille täydet viisi tähteä. 

## Kappaleet

## Arvostelut
* AllMusic: 
* Imperiumi.net: 
* Soundi: 
* Sputnikmusic: 

## Lähteet

## Aiheesta muualla
* Insomniumin viralliset verkkosivu
* 
*
Donatas Banionis

**Donatas Banionis** (28. huhtikuuta 1924 Kaunas – 4. syyskuuta 2014 Vilna) oli liettualainen teatteri- ja elokuvanäyttelijä ja ohjaaja.

Banionis oli kansainvälisesti tunnetuimpia liettualaisnäyttelijöitä. Hän esitti muun muassa pääosaa Andrei Tarkovskin elokuvassa *[[Solaris (vuoden 1972 elokuva)|Solaris]]* (1972) ja sivuosaa Mihail Kalatozovin elokuvassa *[[Punainen teltta]]* (1969). Hän esiintyi myös saksalaisissa elokuvissa (*Beethoven – päivä eräästä elämästä*, 1976). Hän loi merkittävän uran myös teatterissa, ja hän kuului Liettuan kansallisteatterin ja Panevėžysin teatterin näyttelijäkuntaan.

Hänen poikansa Raimondas Banionis (s. 1957) on näyttelijä.

## Lähteet
Mihail Kalatozov

**Mihail Konstantinovitš Kalatozov** (, , 28. joulukuuta (J: 15. joulukuuta) 1903 Tbilisi – 26. maaliskuuta 1973 Moskova) oli georgialaissyntyinen neuvostoliittolainen elokuvaohjaaja.

Kalatozov on ohjannut muun muassa elokuvat *[[Kurjet lentävät]]* (1957), *[[Älä odota kirjettä]]* (1960) ja *[[Punainen teltta]]* (1969).

## Lähteet

## Kirjallisuutta
* Öhman, Mia: ”Mihail Kalatozov: vakooja ja taiteilija”. *Filmihullu* 5/2020.

## Aiheesta muualla

* 
* Mihail Kalatozov -säätiö
Drama Queen

**Drama Queen** on tanskalaisen laulajan DQ:n kappale, jonka ovat sanoittaneet Peter Andersen ja Claus Christensen. Kappale valittiin Tanskan Eurovision karsinnasta edustamaan maataan Helsinkiin Eurovision laulukilpailuun, jossa se jäi semifinaalissa sijalle 19 eikä päässyt loppukilpailuun.

Kappale putosi jatkosta Tanskan alkukarsinnassa, mutta se sai myöhemmin ns. villin kortin kansalliseen finaaliin, jossa se sitten sai eniten ääniä päästen edustamaan maata Helsinkiin.

## Lähteet
Ydinkoekieltosopimus

**Ydinkoekieltosopimus** (Comprehensive Nuclear-Test-Ban Treaty; CTBT) on vuonna 1996 solmittu sopimus, joka kieltää kaikki ydinkokeet.

Sopimus avattiin allekirjoituksia varten 24. syyskuuta 1996, jolloin sen allekirjoitti 71 valtiota, ml. viisi kahdeksasta ydinasevaltiosta. Nyttemmin sopimuksen on allekirjoittanut 177 valtiota ja ratifioinut 138. Merkittäviä sopimuksen ulkopuolelle jääneitä valtioita ovat Intia, Pakistan ja Korean demokraattinen kansantasavalta.

Sopimusta edelsivät osittainen ydinkoekieltosopimus vuonna 1963 ja ydinsulkusopimus 1968. Täydellistä ydinkoekieltosopimusta alettiin valmistella 1982 ja YK:n yleiskokous hyväksyi ehdotuksen 1996.

Sopimuksen nojalla on perustettiin Preparatory Commission for the Comprehensive Nuclear-Test-Ban Treaty Organization, joka valvoo kieltoa ja ylläpitää 321 mittausasemaa ympäri maailmaa. Mittausasemat valvovat seismisten signaalien, hydroakustisten signaalien, infraäänien ja ilmakehän radionuklidien kautta ydinräjäytyksiä.

Venäjä ilmoitti vetäytyvänsä sopimuksesta syksyllä 2023, ja duuman jälkeen Venäjän liittoneuvosto peruutti ratifioinnin 24.10.2023. Tämän jälkeen sopimuksesta vetäytyminen menee presidentin allekirjoitettavaksi. Syyksi sanottiin se, että Yhdysvallat ei ikinä ollut hyväksynyt sopimusta ja sen jälkeen Yhdysvallat ja Bryssel ovat ryhtyneet lietsomaan sotaa Venäjää vastaan Ukrainaa aseistamalla.

## Valtiot
### Ratifioineet valtiot

### Allekirjoittaneet valtiot, jotka eivät ole ratifioineet sopimusta

## Ei sopimuksessa

## Lähteet

## Aiheesta muualla
Partners in Crime

**”Partners in Crime”** on virolaisen laulajan Gerli Padarin kappale, joka valittiin Viron Eurovision edustuskappaleeksi Eurovision laulukilpailuun Helsinkiin. Se ei päässyt finaaliin. Laulun on sanoittanut Berit Veiber.

Kappale sai semifinaalissa pisteitä seuraavasti:

* Georgia 2
* Irlanti 3
* Moldova 4
* Liettua 6
* Suomi 6
* Latvia 12

Kappale sai yhteensä 33 pistettä ja sijoittui semifinaalissa 22. sijalle.

## Lähteet
Kasimir Pennanen

**Kasimir Oskar Alarik Pennanen** (28. toukokuuta 1980 – 26. maaliskuuta 2006 Helsinki) oli suomalainen näyttelijä, joka opiskeli elokuvakäsikirjoittamista Taideteollisessa korkeakoulussa.

Pennanen oli näyttelijä Kristiina Elstelän ja ohjaaja Jotaarkka Pennasen poika. Pennanen on näytellyt muun muassa isänsä ohjaamissa TV-elokuvissa *Hamlet* (1992) ja *Ystävä vai vihollinen* (1993) sekä Taisto-Bertil Orsmaan jännityssarjoissa *Katso naamion taa* (1989) ja *Jäähyväiset rakkaimmalle* (1993). Hän ääninäytteli piirroselokuvissa, kuten *[[Pinocchio (elokuva)|Pinocchiossa]]* Lampun sydän -hahmoa, *[[Maa aikojen alussa]]* -elokuvassa Pikkutassua ja *[[Fievel matkalla villiin länteen]]* -elokuvassa Fieveliä.

Helsingin kaupunginteatterissa Pennanen näytteli poikaa Intiasta William Shakespearen näytelmässä *Kesäyön uni* (ensi-ilta 12. tammikuuta 1990, ohjaus Laura Jäntti) sekä pikkupoikaa Arthur Laurentsin ja Jule Stynen musikaalissa *Rose* (ensi-ilta 28. lokakuuta 1992, ohjaus Markku Nenonen).

Pennanen sai surmansa junaonnettomuudessa. Hän oli palaamassa illanvietosta myöhäiseen aikaan yöstä, oikaisi kotimatkallaan rautatien yli ja jäi junan alle.

## Lähteet

## Aiheesta muualla
* 
*
Push the Button (Teapacksin kappale)

**Push the Button** on israelilaisen Teapacks-yhtyeen kappale, jonka on sanoittanut Kobi Oz. Teapacks valittiin Israelin Eurovision karsinnasta edustamaan maataan Helsinkiin vuoden 2007 Eurovision laulukilpailuun, jossa yhtye jäi semifinaalissa sijalle 24 eikä päässyt finaaliin. Kappaleessa lauletaan hepreaksi, ranskaksi ja englanniksi. Kappale aiheutti poliittista kohua Israelissa, koska laulun sanoissa käsitellään sotaa viittaavia asioita. Epäiltiin myös, että sanat viittaavat Iranin presidentti Mahmud Ahmadinejadiin. Näistä huolimatta kappaletta ei kuitenkaan diskattu kisasta.

## Lähteet
Khust

**Khust** tai **Khost** (, ) on kaupunki Afganistanin Khustin maakunnassa lähellä Pakistanin vastaista rajaa. Sen asukasluku oli Yk:n arvion mukaan 88&nbsp;403–106&nbsp;083.

## Maantiede
Khust sijaitsee Afganistanin Khustin maakunnassa lähellä Afganistanin Pakistanin vastaista rajaa. Pakistanin puolella rajaa sijaitsee Waziristan. Khustista pohjoiseen kohoavat Spin Ghar- eli Safid Kuh-vuoret. Vuorilta virtaa Kurramjoen sivujoki Kaitu. Kurram virtaa edelleen kohti Indusjokea idässä. Paikkakunnalla kasvaa lähiseudulle harvinaisia metsiä.

## Historia
Historiallisesti Khust-nimisiä paikkoja tunnetaan eri puolilta Afganistania. Nimi on johdettu ilmeisesti sanskritin sanasta *suvāstu*, joka tarkoittaa vapaasti kääntäen "hyvää paikkaa". Samasta juuresta on johdettu myös Swat. Khust-nimisiä paikkoja on historiallisissa lähteissä Afganistanin pohjoisosissa.

Khust tunnettiin aikanaan hyvin konservatiivisena seutuna. Vuonna 1924 Khustissa puhkesi alueen Mangal-paštujen kapina kuningas Aman Allahin uudistuksia vastaan. Aman Allahin joukkojen onnistui tukahduttaa kapinointi tammikuuhun 1925 mennessä.

Afganistanin sodan aikana alueella käytiin kiivaita taisteluja. Kaupunki itsessään tunnettiin lempinimellä pikku-Moskova, koska monet Afganistanin kommunistihallinnon jäsenistä olivat kotoisin paikkakunnalta. Hallinnon vastaiset alkoivat piirittää Khustia vuonna 1986 ja sitä jouduttiin huoltamaan ilmateitse. Kaupunki kukistui maaliskuussa 1991 sen puolustajien antauduttua Džalal al-Din Haqqanin joukoille.

Talibanin joukot valtasivat Khustin syyskuussa 1996 ja hieman myöhemmin kukistuivat myös Kabul ja Jalalabad. Taliban syöstiin vallasta Yhdysvaltojen hyökättyä maahan, mutta talibanin kukistumista seurasi eri heimopäälikköjen yhteenotot. Sittemmin taliban ja Isis ovat tehneet kaupungissa pommi-iskuja.

## Väestö

Yhdistyneiden kansakuntien asuinyhdyskuntaohjelman arvio Khustin asukasluvusta oli vuonna 2014–2015 alemman arvion mukaan 88&nbsp;403 ja ylemmän arvion mukaan  106&nbsp;083. Alueen asukkaat ovat pääasiassa paštuja. Alueella on useita eri heimoja. Monilla heimoista on yhteyksiä Waziristanin pohjoisosiin Pakistanin puolella.

Kaupungissa sijaitsee Khustin yliopisto.

## Lähteet
Laura Linney

**Laura Leggett Linney** (s. 5. helmikuuta 1964) on yhdysvaltalainen teatteri-, televisio- ja elokuvanäyttelijä. Hänet on palkittu kolmesti Emmyllä ja kahdesti Golden Globella. Lisäksi hän on saanut Screen Actors Guild -palkinnon ja lukuisia palkintoehdokkuuksia.

## Elämä
### Varhaiset vaiheet
Linney syntyi New Yorkissa. Hänen isänsä Romulus Linney on näytelmäkirjailija ja professori, äiti Ann Perse (o.s. Leggett) sairaanhoitaja. Vanhemmat erosivat hänen varhaislapsuudessaan. Linneyn esi-isä Romulus Zachariah Linney edusti 1800- ja 1900-lukujen vaihteessa republikaanista puoluetta Yhdysvaltain kongressissa. Linneyllä on sisarpuoli Susan isän toisesta avioliitosta. 

Linney opiskeli Northwestern-yliopistossa ja siirtyi Brownin yliopistoon, josta hän valmistui vuonna 1986. Hän opiskeli myöhemmin näyttelemistä Juilliard Schoolissa.

### Näyttelijänura
Linneyllä oli sivurooleja useissa 1990-luvun alun elokuvissa, kuten *[[Dave (elokuva)|Davessa]]* (1993). Hän nousi pian julkisuuteen roolillaan television minisarjassa *[[Kertomuksia kaupungista]]* (*Tales of the City*), joka pohjautui Armistead Maupinin kirjoihin. Linney esiintyi Mary Ann Singletonina myös sarjan kahdessa jatko-osassa vuosina 1998 ja 2001. Vuonna 1998 hän esiintyi elokuvassa *[[Truman Show]]* ja vuonna 2005 komediadraamassa *[[The Squid and the Whale]]*.

Linneyllä oli merkittävät roolit elokuvissa *[[Congo (elokuva)|Congo]]* (1995), *[[Alaston pelko]]* (1996) ja *[[Rajaton valta]]* (1997). Hän oli ehdolla parhaan naispääosan Oscar-palkinnon saajaksi vuonna 2000 roolista elokuvassa *[[Väärät ystävät (elokuva)|Väärät ystävät]]* ja vuonna 2007 elokuvasta *[[The Savages (elokuva)|The Savages]]*. Hän on voittanut Emmy-palkinnot vuosina 2002 ja 2004 sekä ollut Tony-ehdokkaana vuosina 2002 ja 2005.

Linneyn tuoreempiin rooleihin kuuluvat muun muassa esiintymiset elokuvissa *[[Breach (elokuva)|Breach]]* (2007) ja *[[Nanny Diaries]]* (2007), Abigail Adams HBO:n minisarjassa *[[John Adams (televisiosarja)|John Adams]]* (2008) sekä pääosa vuosien 2010–2013 televisiosarjassa *[[Viimeistä päivää]]*. Linney nähdään pääosassa myös heinäkuussa 2017 Netflixillä alkaneessa rikosdraamasarjassa *[[Ozark (televisiosarja)|Ozark]]*.

### Yksityiselämä
Linney oli viisi vuotta naimisissa näyttelijä David Adkinsin kanssa, mutta liitto päättyi eroon vuonna 2000. Telluriden elokuvajuhlilla Coloradossa Linney tapasi vuonna 2004 paikallisen kiinteistönvälittäjän Marc Schauerin, ja he menivät naimisiin 2009. Heille syntyi poika tammikuussa 2014.

## Lähteet

## Aiheesta muualla

* 
*
Himanes

**Himanes** on suomalainen ramopunk-yhtye. Nykyään Himanes
kutsuu musiikkiaan punk’n’rolliksi.

Yhtye soitteli vuosina 1990–1995. Himanes ehti olla mukana Kråklund Recordsin julkaisemalla Pinnalla-kokoelmalla vuonna 1992. Samainen yhtiö julkaisi myös Kiva kun on mukavaa -mini-cd:n vuotta myöhemmin. Viimeisen keikan yhtye teki vuonna 1995 Haukivuoren Haukirockissa. Tuon jälkeen orkesteri jakaantui Bad machine ja Lizzy Jones -yhtyeisiin.

21. huhtikuuta 2004 Himanes teki comebackin Oulussa. Seuraavana vuonna julkaistiin mini-CD "Mykkäkoulun päättäjäiset". LJB-Viihde Ky on julkaissut LJB Entertainment-nimellä sen lisäksi albumit "Seitsemäs aalto" ja "Retropunk", joka sisältää uusien kappaleiden lisäksi yhden käännöskappaleen Ramonesin tuotannosta.  Himanes pääsi myös mukaan Woimasoinnun pariin kokoelmalevyyn.

Vuonna 2011 Killer Records julkaisi Himanesin kolmannen albumin "Rajanylitys" jonka kahdestatoista kappaleesta Yöt kadulla on aikaisemmin Hymy Taskinen & Go -yhtyeen levyttämä.

Vuonna 2012 Ramopunk.com-sivusto juhli 10-vuotissynttäreitä jonka ansiosta Woimasointu julkaisi sivustontekijöiden kanssa YY-Kokoelma EP-levyn vinyylinä. YY-Kokoelmassa oli Himanesin lisäksi mukana myös 70-luvun Vihannekset, Leonid B ja James Puhto-Ren.

Samana vuonna julkaistiin vinyyli-EP ja Kallonkutistaja-single.

Yhtye julkaisi vuonna 2015 uuden levyn "Moodiin" jonka kolmesta kappaleesta "Odotin", "Pienet jutut" ja "Hyvät ja huonot hetket" tehtiin myös musiikkivideot.   Levy julkaistiin Killer Recordsin kautta.

## Jäsenet
* Aki Himanen – laulu, kitara (1990–1995, 2004–)
* Riku Himanen – kitara, laulu (1990–1995, 2004–)
* Perttu Sutinen – bassokitara (2004–2023)
* Saku Niilo-Rämä – rummut (1991–1995, 2004–), bassokitara (1990–1991), laulu (2004–)

### Entiset jäsenet
* Iisakki Kohvakka – rummut (1990–1991)
* Ville Manninen – bassokitara (1991–1994)
* Antti Hassinen – basso (1994–1995)
* Masa Väisänen – kitara (1995)

## Diskografia
### Studioalbumit
* 
* 
* 
* 

### EP:t
* 
* 
* 

### Kokoelmilla
* 
* 
* 

### Singlet
* ”Kallonkutistaja” (2012)

## Lähteet

## Aiheesta muualla

* Ramopunk.com 
* Himanes-kotisivut
* http://www.myspace.com/himanes
Åminnen kartano

**Åminnen kartano** voi tarkoittaa seuraavia kartanoita:

*Åminnen kartano eli Joensuun kartano, kartano Salossa entisen Halikon kunnan alueella
*Åminnen kartano, kartano Raaseporissa entisen Pohjan kunnan alueella
*Åminnen kartano, kartano Espoon Kauklahdessa
*Åminnen kartano, kartano Ruotsissa Värnamon kunnassa

## Katso myös
*Åminne (täsmennyssivu)
Eldorado (EP)

**Eldorado** on Neil Youngin ja The Restlessin EP, joka julkaistiin vuonna 1989 ainoastaan Japanissa ja Australiassa. The Restlessiin kuuluivat rumpali Chad Cromwell ja basisti Rick Rosas. EP:n grunge-vaikutteiset kappaleet eroavat tyyliltään suuresti Youngin edellisenä vuotena ilmestyneestä albumista *[[American Dream]]*, joka syntyi Youngin ja Crosby, Stills & Nashin uudelleenyhdistymisen seurauksena. Kappaleet "Don't Cry", "On Broadway" ja "Eldorado" ilmestyivät erilaisina sovituksina myöhemmin samana vuonna albumilla *[[Freedom (Neil Youngin albumi)|Freedom]]*. Kappaleita "Cocaine Eyes" ja "Heavy Love" ei ole julkaistu millään muulla levyllä.

## Kappaleet
Kaikki kappaleet Neil Youngin, paitsi "On Broadway" (Barry Mann, Cynthia Weil, Jerry Leiber ja Mike Stoller).

#
#
#
#
#

## Kokoonpano
* Neil Young – kitara, laulu
* Chad Cromwell – rummut 
* Rick Rosas – bassokitara

## Arviot
* Allmusic: 
* Robert Christgau: B+

## Lähteet
Marta Topferova

**Marta Topferova** on tšekkiläissyntyinen maailmanmusiikin laulaja. 

Topferova liittyi 8-vuotiaana kuoroon Prahassa ja oli jo varhaisella iällä kiinnostunut latinalaisamerikkalaisesta musiikista. Hän osallistui vuosina 1985, 1986 ja 1990 kuorofestivaaleille Saksassa ja Suomessa. Hän esitti musiikkinsa mm. latinaksi, saksaksi, espanjaksi, ranskaksi, venäjäksi, suomeksi ja tšekiksi. Esitettyjen säveltäjien joukkoon lukeutuivat  Johannes Brahms, Joseph Haydn, Francis Poulenc ja Giovanni Battista Pergolesi.

Topferova muutti Yhdysvaltoihin vuonna 1987. Opiskeltuaan Bard Collegessa 1992–1993 hän siirtyi Moron de la Fronteraan, Espanjaan, ja oppi soittamaan kitaraa, käsiperkussiota sekä suosikkisäestyssoitintaan cuatroa. Espanjassa ja synnyinmaassa Tšekissä vietettyjen vuosien jälkeen hän palasi Yhdysvaltoihin ja asettui vuonna 1996 New Yorkiin. Hänen ensimmäinen studioalbuminsa *Homage to Homeland* (2002) koostuu tšekkiläisistä, määriläisistä ja slovakialaisista kansanlauluista. Hän laulaa pääasiassa espanjan kielellä.

## Diskografia
* *Homage to Homeland* (2002)
* *Sueño Verde* (2003)
* *La Marea* (2005)
* *Flor Nocturna* (12. syyskuuta 2006) 
* *Trova* (2009)
* *The Other Shore* (2011)

Lisäksi hänen tuotantoaan on julkaistu Putumayon kokoelmalla *Putumayo Presents: Women of the World, Acoustic* sekä BBC-radion DJ Charlie Gillettin kokoamalla *World 2006* -kokoelmalla.

## Aiheesta muualla
* Viralliset sivut
Cluj (piirikunta)

**Cluj** () on piirikunta Romanian Transilvaniassa. Piirikunnan pääkaupunki on Cluj-Napoca. Sen pinta-ala on 6&nbsp;674&nbsp;km² ja siellä on noin 698&nbsp;929 asukasta (vuonna 2014).

## Maantiede
Piirikunnan pinta-ala on yhteensä 6 674&nbsp;km². Noin kolmasosa alueesta on vuoristoa. Alueella virtaavat Crişul Repede, Someşul Mic ja Arieşjoet.

Clujin piirikunta rajautuu lännessä Bihorin piirikuntaan, idässä Mureşin ja Bistriţa-Năsăudin piirikuntiin, pohjoisessa Sălajin ja Maramureşin piirikuntiin sekä etelässä Alban piirikuntaan.

## Kaupungit ja kunnat
### Kaupungit
* Cluj-Napoca
* Turda
* Dej
* Câmpia Turzii
* Gherla
* Huedin

### Kunnat

*Aghireșu 
*Aiton 
*Aluniș
*Apahida 
*Așchileu Mare 
*Baciu 
*Băișoara 
*Beliș 
*Bobâlna 
*Bonțida 
*Borșa 
*Buza 
*Căianu 
*Călățele 
*Cămărașu 
*Căpușu Mare 
*Cășeiu 
*Cătina 
*Câțcău 
*Ceanu Mare 
*Chinteni 
*Chiuiești 
*Ciucea 
*Ciurila 
*Cojocna 
*Cornești
*Cuzdrioara 
*Dăbâca 
*Feleacu 
*Fizeșu Gherlii 
*Florești
*Frata 
*Gârbău 
*Geaca 
*Gilău 
*Iara 
*Iclod 
*Izvoru Crișului 
*Jichișu de Jos 
*Jucu 
*Luna 
*Măguri-Răcătău 
*Mănăstireni 
*Mărgău 
*Mărișel 
*Mica
*Mihai Viteazu
*Mintiu Gherlii 
*Mociu 
*Moldovenești 
*Negreni 
*Pălatca 
*Panticeu 
*Petreștii de Jos 
*Ploscoș 
*Poieni 
*Râșca
*Recea-Cristur 
*Săcuieu 
*Săndulești 
*Săvădisla 
*Sâncraiu 
*Sânmartin
*Sânpaul
*Sic 
*Suatu 
*Tritenii de Jos 
*Tureni 
*Țaga 
*Unguraș 
*Vad 
*Valea Ierii 
*Viișoara
*Vultureni

## Väestö
Vuoden 2011 väestönlaskennan mukaan piirikunnassa oli 659 370 asukasta ja sen väestötiheys oli 99 asukasta neliökilometrillä.

Piirikunnan asukkaista romanialaisia on 79,4 %, unkarilaisia 15,7 % ja romaneja 3,4 %.

## Lähteet

## Aiheesta muualla

* Piirikunnan viralliset internetsivut
Valuva taivas

**Valuva taivas** on suomalaisen Neljä Ruusua -yhtyeen kymmenes studioalbumi, joka julkaistiin marraskuussa 2001. Levyn on tuottanut Rauli Eskolin. Albumin kansikuva maalattiin helsinkiläisen kerrostalon kylkeen syyskuussa 2001. Sittemmin tilalle on rakennettu uusi kerrostalo. Levyn bonuspainos sisälsi myös instrumentaali-CD:n *Autere*. *Valuva taivas* nousi parhaimmillaan Suomen virallisen albumilistan neljännelle sijalle. Yhteensä listaviikkoja levylle kertyi 19. Vuonna 2002 albumi ylitti platinarajan, ja sitä on myyty yhteensä yli 35&nbsp;000 kappaletta.

”Missä vaan” julkaistiin albumin ensimmäisenä singlenä, ja se nousi singlelistan 12. sijalle, radiosoittolistan toiselle sijalle ja Rumban 50 Hittiä -listan sijalle viisi. Levyn nimikkokappale nousi myös radiolistan toiselle sijalle ja 50 Hittiä -listan viidenneksi. Kappaleeseen kuvattiin myös Toni Haaksiluodon ja Henri Anderssonin ohjaama musiikkivideo. Kolmas single ”Nuoli ja sydän” nousi radiolistan sijalle yhdeksän ja 50 Hittiä -listan sijalle 20. ”Yhtyneet” julkaistiin albumin neljäntenä singlenä.

## Kappaleet

Kaikki san. Ilkka Alanko, säv. Kode Koistinen sekä sov. Neljä Ruusua ja Rauli Eskolin, ellei muuta mainittu.

## Arvostelut

*[[Soundi]]n* Pertti Ojala koki albumin olevan ”hyvä” muttei ”erinomainen”. Hän totesi levyn olevan ”kelvollinen, mutta ainakin parin asian suhteen sen verran ristiriitainen laulukokoelma, että kokonaisuutta ei voi noteerata Neljän Ruusun luomisvoiman huipentumaksi”. Myös Rauli Eskolinin tuotanto ja Ilkka Alangon sanoitukset herättivät kritiikkiä. Ojala kuitenkin nosti levyn nimikkokappaleen, ”Onnelan” ja ”Missä vaan” albumin kohokohdiksi.

## Tekijät

**Neljä Ruusua**
* Ilkka Alanko
* Kode Koistinen
* Lade Laakkonen
* Kämy Kämäräinen

**Tuotanto**
* Rauli Eskolin – tuotanto, äänitys, miksaus
* Pauli Saastamoinen – masterointi
* Teemu Kilponen – kansikuva
* Jaska Peltola, Mika Gröndahl – maalaus
* Kai Arponen – ulkoasu

## Lähteet
Monografia

**Monografia** on yhden tai useamman kirjoittajan tiettyyn tutkimukseen perustuvasta aiheesta laatima teos, joka julkaistaan useimmiten yhtenä niteenä, mutta voi joskus sisältää useammankin niteen. Tavanomaisin monografia on opinnäyte ja erityisesti väitöskirja. Kokoomateoksesta kuten artikkelikokoelmasta monografia eroaa juuri aiheen käsittelyn yhtenäisyyden vuoksi.

Umberto Econ mukaan monografian vastakohtia sisällön rajauksen ja käsittelytavan kannalta ovat esimerkiksi käsikirjat ja tietosanakirjat.

Koska monografia on tutkimusjulkaisuna yhtenäinen ja itsenäinen, siinä pitää tarkastella tutkimukseen liittyvät menetelmät ja tulokset kokonaisuudessaan, samoin yleensä aiemmat tutkimukset samasta aiheesta pääpiirteissään. Monografian julkaisijoiden ei silti tarvitse referoida erityisesti omia aiempia samaa aihetta koskevia tutkimuksiaan, vaan viitata niihin tarvittaessa samoin kuin muihinkin lähteisiin.

## Monografia kirjastotieteessä
Kirjastotieteessä monografialla on laajempi merkitys, tarkoittaen julkaisua, joka on yhdessä tai useammassa nidoksessa. Täten se eroaa jatkuvasta eli sarjajulkaisusta kuten sanomalehdestä, aikakauslehdestä tai aikakausjulkaisusta. Tässä yhteydessä monografia on siis sama asia kuin kirja.

## Katso myös
* Tutkielma

## Lähteet
* 
* 
### Viitteet
Kreodontit

**Kreodontit** (Creodonta), oli suuri nisäkäspetojen lahko, jonka jäsenet muistuttivat koiria, kissoja ja hyeenoja. Ne ilmestyivät paleogeenikauden keskivaiheilla noin 60 miljoonaa vuotta sitten, mutta eivät pärjänneet kehittyneemmille petonisäkkäille kuten kissaeläimille, vaan katosivat myöhäisellä mioseenikaudella noin seitsemän miljoonaa vuotta sitten. Kreodonteilla oli myöhempiä petoeläimiä pienemmät aivot ja niiden hampaat olivat hieman erilaiset. Myös niiden jalkojen luissa oli eroja verrattuna myöhempiin petoeläimiin.

## Lähteet
Geoff Downes

**Geoffrey ”Geoff” Downes** (s. 25. elokuuta 1952 Stockport, Cheshire) on englantilainen kosketinsoittaja, joka on soolouransa lisäksi soittanut yhtyeissä Tina Charles Band, The Buggles, Yes ja Asia.

## Soolodiskografia
*The Light Program (1987) 
*Vox Humana (1992)
*Evolution (1996) 
*The World Service (2000)
*Shadows & Reflections (2003) 
*The Collection (2003)
*Live at St. Cyprian’s (2003) 
*Electronica (New Dance Orchestra ft Anne-Marie Helder) (2010)

## Aiheesta muualla
RadioMedia

**RadioMedia ry**, aikaisemmalta nimeltään **Suomen Radioiden Liitto SRL ry**, on Suomen kaupallisten radioiden edunvalvonta- ja markkinointiliitto. Se vastaa kaupallisen radiotoimialan tutkimus- ja tietopalveluista, koulutuksesta, tiedotuksesta sekä markkinoinnista. RadioMedia edustaa lähes kaikkia Suomen radiotoimiluvan haltijoita. Tähän kuuluvat kaikki valtakunnallisten ja osavaltakunnallisten radiotoimilupien haltijat sekä 49 alueellisen tai paikallisen radiotoimiluvan haltijaa.

RadioMedia on Euroopan yksityisten radioliittojen edunvalvontajärjestö AER:n (Association of European Radios) jäsen. Sen toiminta rahoitetaan jäsenmaksuilla sekä yhteiskunnallisilla tietoiskukampanjoilla.
__NOTOC__
## Historia
Liitto perustettiin syyskuussa vuonna 1983. Silloin se toimi nimellä Suomen Paikallisradioliitto ry. Liiton tavoitteena oli perustaa Suomeen kaupallinen radio Yleisradion monopolin rinnalle. Valtioneuvosto myönsi ensimmäiset toimiluvat 24. tammikuuta 1985. Niiden myötä Suomeen perustettiin vuonna 1985 yhteensä 18 radioasemaa, joista puolet on yhä toiminnassa. Ensimmäisenä aloitti Radio Lakeus 27. huhtikuuta Nivalassa ja heti perään Radio City vapunaattona Helsingissä.

## Toiminta
RadioMedia tilaa yhdessä Yleisradion ja Markkinointiviestinnän Toimistojen Liiton kanssa tutkimusta, jossa seurataan suomalaisten radiokanavien kuuntelijamääriä ja kuunteluun käytettyä aikaa. Tutkimus on nimeltään Kansallinen Radiotutkimus KRT ja sen toteuttaa kerran kuukaudessa Finnpanel.

RadioMedia organisoi vuosittain ammattilaisten Kaiku-radiomainoskilpailun. Se järjestää myös joka syksy Radiogaalan, jossa palkitaan kaupallisen radiotoimialan parhaimmisto.

## Tunnustus

* 2012: Gramex-palkinto

## Johto

**Toimitusjohtaja:**

* Stefan Möller

**Hallitus:**

Puheenjohtaja:

* Jussi Suvanto, Nelonen Media

Varapuheenjohtaja:

* Jari Naarmala, Radio Ramona

Jäsenet:

* Tanja Douglass, Livelaboratorio Oy
* Erkka Jaakkola, Bauer Media Oy
* Kasper Kahila, Sanoma Media Finland
* Erkki Summanen, Keskisuomalainen Oyj
* Sami Tenkanen, Bauer Media Finland Oy

## Lähteet
* RadioMedia 

### Viitteet

## Aiheesta muualla
* RadioMedia
* Kaiku-radiomainoskilpailu
* Association of European Radios
* Viestinnän keskusliitto 
* Finnpanel: Kansallinen radiotutkimus
Oral Roberts

**Granville ”Oral” Roberts** (24. tammikuuta 1918 – 15. joulukuuta 2009) oli yhdysvaltalainen evankelista. Hän oli helluntaiherätyksen jäsen. 

## Elämäkerta

Roberts syntyi Pontotocin piirikunnassa Oklahomassa. Hänen äitinsä oli 1/4-cherokee. Roberts opiskeli Oklahoma Baptist Universityssä sekä Phillips Universityssä. Hän eli avioliitossa vuodesta 1938 saarnaajan tyttären Evelynin kanssa kunnes vaimo kuoli 4. toukokuuta 2005.

Robertsista tuli tunnettu televisioevankelista, ja hän myös julkaisi toistasataa kirjaa. Niiden joukkoon kuuluu omaelämäkerta *Expect a Miracle*. Hän perusti Oral Roberts Evangelistic Associationin ja vuonna 1963 Oral Robertsin yliopiston Tulsaan. Opisto sai ensimmäiset opiskelijansa 1965. Opiskelijoiden tuli vakuuttaa, etteivät he juoneet, polttaneet, tanssineet tai harrastaneet esiaviollista seksiä. Osana Oral Roberts Evangelistic Associationia toimii lisäksi Abundant Life Prayer Group.

Vuonna 1977 Roberts näki omien sanojensa mukaan 900 jalan korkuisen Jeesuksen, joka kehotti häntä perustamaan City of Faith Medical and Research Centerin Tulsaan, Oklahomaan. Se rakennettiin vuosina 1979–1981 ja oli toiminnassa vuoteen 1989. Robertsilla on kaksi elossa olevaa lasta, Richard ja Roberta. Tytär Rebecca menehtyi lento-onnettomuudessa 11. helmikuuta 1977 ja vanhin poika Ronald teki itsemurhan kesäkuussa 1982. Vuonna 1983 Roberts väitti nähneensä Jeesuksen, joka oli kehottanut häntä kehittämään hoitokeinon syöpään.

Vuonna 1987 Oral Roberts väitti herättäneensä lapsen kuolleista. Hänen poikansa Richard vahvisti väittämän. City of Faith Medical Center menetti yksin vuonna 1986 10,7 miljoonaa dollaria varoistaan. Vuonna 1987 Roberts julisti televisiossa, että ellei hän saa pääomaa korotettua maaliskuuhun mennessä kahdeksalla miljoonalla dollarilla, Jumala ”kutsuisi hänet kotiin”. Hän kuitenkin onnistui tavoitteessaan ja jopa ylitti kahdeksan miljoonaa. City of Faith Medial Center lopetti toimintansa vuonna 1989.

Roberts väitti vuonna 2004 televisiossa saaneensa näyn, jossa New Yorkia ympäröi tumma pilvi. Tämä kuvasti hänen mukaansa Kristuksen pikaista paluuta. 

Roberts jäi leskeksi 4. toukokuuta 2005 kaikkiaan 66 avioliittovuoden jälkeen.

## Lähteet
Gary Brooker

**Gary Brooker** (29. toukokuuta 1945 Lontoo, Englanti – 19. helmikuuta 2022) oli brittiläisen Procol Harum -rockyhtyeen perustajajäsen, kosketinsoittaja, laulusolisti ja lauluntekijä.

Brooker syntyi Lontoon itäosissa Hackneyssä ja perusti 14-vuotiaana ensimmäisen yhtyeensä, The Paramountsin. Siitä tuli nopeasti suosittu paikallisten nuorten parissa, ja se sai EMI:ltä levytyssopimuksen. Yhtyeen esikoissingle ”Poison Ivy” ilmestyi vuonna 1964, ja se oli pienimuotoinen hitti. The Paramountsin menestyksestä huolimatta Brooker perusti 1966 uuden yhtyeen, Procol Harumin. Sitä olivat perustamassa myös jo The Paramountsista tuttu Robin Trower sekä Keith Reid.

Procol Harum julkaisi kesällä 1967 suurimman hittinsä, kappaleen ”A Whiter Shade Of Pale”. Se on yksi historian menestyneimpiä singlejä, ja sitä on myyty yli 10 miljoonaa kappaletta ympäri maailmaa. Ensimmäisessä Brit Awards -gaalassa 1977 kappale valittiin Queenin ”Bohemian Rhapsodyn” kanssa Britannian vuosien 1952–1977 parhaaksi pop-singleksi. Procol Harum ei pystynyt toistamaan ”A Whiter Shade Of Palen” menestystä, ja sai vain kaksi muuta kappaletta Britannian singlelistoille. Yhtye oli kuitenkin merkittävässä asemassa nostamassa 1960-luvun lopulla ja 1970-luvun alussa progressiivista rockia suosioon.

Procol Harum hajosi 1977, kun sen kokoonpano oli vaihtunut monta kertaa pienen ajan sisällä. Brooker julkaisi ensimmäisen sooloalbuminsa *No More Fear Of Flying* vuonna 1979. Sen jälkeen häneltä ilmestyivät albumit *Lead Me To The Water* (1982) ja *Echoes In The Night* (1985). Brooker teki yhteistyötä silloisen naapurinsa Eric Claptonin kanssa albumille *Another Ticket* (1981). Brooker työskenteli uransa aikana myös George Harrisonin, Alan Parsons Projectin, Kate Bushin ja Ian McDonaldin kanssa.

Procol Harum palasi yhteen vuonna 1991, ja Brooker oli heti mukana sen paluualbumilla, *The Prodigal Strangerillä*. Yhtye jatkoi sen jälkeen ahkerasti keikkailua ja äänittämistä. Brookerin viimeinen konsertti Procol Harumin kanssa oli Sveitsissä 2019. Yhtye jäi seuraavana vuonna hetkeksi tauolle koronapandemian takia.

Brooker kuoli helmikuussa 2022 syöpään.
 
## Sooloalbumit
*1979 No More Fear Of Flying
*1982 Lead Me to The Water
*1985 Echoes In The Night
*1996 Within Our House

## Lähteet
Leningradin ja Turun ystävyyden patsas

**Leningradin ja Turun ystävyyden patsas** on Turun Puolalanpuistossa sijaitseva patsas. Patsaan on valmistanut Antti Louhisto vuosina 1967&ndash;1968 ja se paljastettiin 19. toukokuuta 1969. Teos pystytettiin Turun ja Leningradin (nykyään Pietari) 15 vuotta kestäneen ystävyyskaupunkitoiminnan kunniaksi. Patsaassa kuvataan neljää toisiaan halaavaa ja tervehtivää ihmishahmoa.

Leningradin ja Turun ystävyyden patsas on valmistettu pronssista ja se on korkeudeltaan 2,5 metriä. Patsaan jalusta on Vehmaalta louhittua punaista graniittia ja sen korkeus on puoli metriä.

## Lähteet
* Wäinö Aaltosen museo
Aino (patsas)

**Aino** on Matti Hauptin suunnittelema, vuonna 1950 valmistunut patsas. Se sijaitsee Turun Asemanpuistossa. Patsas paljastettiin 6. syyskuuta 1951. Sen lahjoittivat kaupungille Leo ja Regina Wainsteinin säätiö ja Turun Verkatehdas Oy.

Aino-patsaan korkeus on 1,7 metriä ja se on valmistettu pronssista. Patsaan matala jalusta on muurattu luonnonkivestä. Kalevala-aiheisen patsaan edustalla on mosaiikkikuviolla koristeltu vesiallas. Myös mosaiikkikuvion on suunnitellut Matti Haupt.

Asemanpuistossa sijaitsevan patsaan lisäksi Turun kaupungille lahjoitettiin samalla myös marmorista veistetty Aino-veistos. Se sijaitsee nykyisin Valtion virastotalossa.

## Lähteet
Jacqui Smith

**Jacqueline "Jill" Smith** (s. 3. marraskuuta 1962) on brittiläinen Työväenpuolueen poliitikko. Hän istui vuodesta 1997 parlamentin alahuoneen, House of Commonsin, jäsenenä Redditchistä ja nousi 28. kesäkuuta 2007 maansa sisäministeriksi. Smith erosi ministerin paikalta kesäkuussa 2009 Britannian parlamentin kulukorvausskandaalin vuoksi. Parlamentin jäsenenä hän toimi toukokuuhun 2010, jolloin hän menetti paikkansa hävittyään parlamenttivaaleissa konservatiivien Karen Lumleylle.

Smith syntyi Malvernissa, Worcestershiressä, ja opiskeli filosofiaa, politiikkaa ja taloustieteitä Oxfordin yliopiston Hertford Collegessa. Hän on naimisissa ja hänellä on kaksi poikaa. Hänet otettiin vuonna 2003 Privy Councilin jäseneksi. 

Smith ilmoitti 18. heinäkuuta 2007 harkitsevansa kannabiksen vaarallisuusluokituksen nostamista ja siten sen hallussapidosta koituvien tuomioiden koventamista. 19. heinäkuuta hän tunnusti itse kokeilleensa kannabista opiskeluvuosinaan.

## Lähteet
Sielunhoito

**Sielunhoito** on uskonnollisen yhteisön piirissä harjoitettavaa, psyykkiseen kokemistodellisuuteen kohdistuvaa auttamista. Sielunhoito voi sisältää mm. kuuntelemista ja rukousta. *Sielunhoito* eroaa psykoterapiasta ja ne ovat  verrattain epäyhtenäisiä ilmiöitä. Niitä yhdistävät toisiinsa kuitenkin psykologisen tiedon ja menetelmien hyväksikäyttö. Ne poikkeavat toisistaan myös viitekehyksensä ja toimintaympäristönsä suhteen.  

## Sielunhoitaja

Sielunhoitaja Erik Ewaldsin mukaan sielunhoitajana voi toimia vain tunnustava kristitty. Ratkaisevaa on henki, jossa asia hoidetaan. Sielunhoitajalta edellytetään tietynlaista "kypsyyttä" kyetäkseen tunnistamaan lähimmäisen heikkouden, hänen pitää kyetä tunnistamaan myös omat heikkoutensa, ristiriitansa ja kompleksinsa.

## Sielunhoidollinen keskustelu

Sielunhoito ja terapia käyttävät keskustelua auttavan ja autettavan välillä. Usein autettava on yksinäinen ihminen, joka on rohkaistunut kääntymään lähimmäisen puoleen. Keskustelun tulisi olla avointa ja luottamuksellista. Sielunhoitajan ei tulisi moralisoida. Jos sielunhoitaja kokee tarvetta ottaa kantaa sielunhoitokeskusteluissa ilmenneisiin asioihin tai toimia jopa tuomarina, on hän käsittänyt tehtävänsä täysin väärin. Moralismista luopuminen ei kuitenkaan tarkoita moraalista luopumista, koska sielunhoidossa on tarkoitus saada ihminen toimimaan moraalisesti.

## Sielunhoidon tutkimus

Sielunhoitoa tutkitaan Suomessa yliopistojen teologisten tiedekuntien käytännöllisen teologian laitoksissa. Pastoraalipsykologia tutkii sielunhoitoa ilmiönä, laatii siitä teoriaa ja antaa sitä koskevaa opetusta.

Pastoraalipsykologian aputieteitä ovat psykologia ja psykiatria. Lisäksi pastoraalipsykologian rajapinnassa on pastoraaliteologia.

## Lähteet
* 

### Viitteet

## Kirjallisuutta
* Wybe Zijlstra: *Kohti kokonaista ihmistä – pastoraalipsykologian käsikirja*, Kirjapaja, 1995

## Aiheesta muualla
* Sielunhoidon ja psykoterapian vertailua.
* Suomen Luterilaisen kirkon sielunhoidon määritelmä .
* Suomen Raamattuopiston opetuksia sielunhoidosta .
Valtion virastotalo (Turku)

**Valtion virastotalo** on Turussa sijaitseva virastorakennus. Rakennus valmistui vuonna 1967 ja sen ovat suunnitelleet arkkitehdit Risto-Veikko Luukkonen ja Helmer Stenros. Se sijaitsee Aurajoen rannassa, Turun kaupunginteatterin ja Wäinö Aaltosen museon välissä.

Virastotalossa on 10 kerrosta ja sen bruttopinta-ala on noin 28&nbsp;000 neliömetriä. Rakennuksen omistaa nykyisin Senaatti-kiinteistöt. Rakennusta peruskorjattiin laajasti vuosina 2009–2012.

Rakennuksen edessä olevassa puistossa on Terho Sakin Soihtu-niminen suihkukaivoveistos ja Mariella Bettineschin Carro Celeste.

## Lähteet

## Aiheesta muualla
* Lounais-Suomen aluehallintovirasto 
* Varsinais-Suomen elinkeino-, liikenne- ja ympäristökeskus 
* Maanmittauslaitos
I Walk the Line

**I Walk the Line** voi tarkoittaa ainakin seuraavia:

*”I Walk the Line”, Johnny Cashin laulu vuodelta 1956
**[[I Walk the Line (albumi)|I Walk the Line]]*, Johnny Cashin albumi vuodelta 1964
**[[Lain tällä puolella]]* (*I Walk the Line*), John Frankenheimerin ohjaama elokuva vuodelta 1970
*I Walk the Line, suomalainen punkrock-yhtye

## Katso myös
**[[Walk the Line]]*, James Mangoldin ohjaama Johnny Cashista kertova elokuva vuodelta 2005
Soihtu (Terho Sakin veistos)

**Soihtu** on Terho Sakin suunnittelema, vuonna 1975 paljastettu suihkukaivoveistos. Se sijaitsi Turun Itsenäisyydenaukiolla, Valtion virastotalon ja Turun Kaupunginteatterin vieressä. Teos siirrettiin varastoon Turun musiikkitalo Fuugan työmaan alta syksyllä 2023, mutta se on määrä palauttaa Fuugan edustalle uuden vesiaiheen ympäröimänä hankkeen valmistuttua.

Veistos on valmistettu pronssista ja se on viiden metrin korkuinen. Veistosta alun perin ympäröinyt suihkukaivorakennelma oli valmistettu betonista ja päällystetty mustagraniittilevyillä.

Teos paljastettiin Turun päivänä 21. syyskuuta 1975, ja sen lahjoitti Turun kaupungille Wihurin säätiö.

## Lähteet
* Wäinö Aaltosen museo 

### Viitteet
Marca

**Marca** on Espanjassa päivittäin ilmestyvä urheiluaiheinen sanomalehti. Lehden päätoimitus sijaitsee maan pääkaupungissa Madridissa.

*Marca* perustettiin vuonna 1938, ja vuodesta 1984 se on kuulunut Recoletos-yhtymään. Lehden päivittäinen levikki on keskimäärin yli 300&nbsp;000 (2006), joka tekee siitä Espanjan luetuimman urheilulehden ja kolmanneksi luetuimman sanomalehden. Uutisoinnissaan lehti keskittyy pääasiassa Espanjan suosituimpaan urheilulajiin jalkapalloon ja madridilaisseuroihin Realiin ja Atléticoon. Lehdestä ilmestyy päivittäin yhteensä 14 alueellista painosta.

*Marcan* verkkosivusto aukesi vuonna 1995, ja se on Espanjan vierailluin urheiluaiheinen verkkosivusto noin viidellä miljoonalla kuukausittaisella kävijällään. Helmikuusta 2001 lehdellä on ollut myös oma radioasema Radio Marca, joka lähettää ohjelmaa 24 tuntia vuorokaudessa.

## Palkinnot

*Marca* palkitsee jokaisen jalkapallokauden parhaita seuraavasti:

* **[[Pichichi-palkinto|Pichichi]]** (1953–), parhaalle maalintekijälle
* **[[Zamora-palkinto|Zamora]]** (1959–), parhaalle maalivahdille
* **[[Guruceta-palkinto|Guruceta]]** (1987–), parhaalle tuomarille
* **[[Zarra-palkinto|Zarra]]** (2006–), parhaalle espanjalaiselle maalintekijälle
* **[[Miguel Muñoz -palkinto|Miguel Muñoz]]** (2007–), parhaalle valmentajalle
* **[[Di Stéfano -palkinto|Di Stéfano]]** (2008–), parhaalle pelaajalle
* **Puerta-Jarque** (2010–), reilusta pelistä
* **Luis Aragonés** (2014–), Espanjan maajoukkueen parhaalle pelaajalle.

## Lähteet

## Aiheesta muualla

* Marcan sivusto
Agritubel

**Agritubel Pro Cycling Team** (UCI-tunnus AGR) oli ranskalainen maantiepyöräilyn ammattilaistalli, joka toimi vuosina 2005–2009. Tallin pääsponsori, Agritubel, on maailmanlaajuinen maataloudessa käytettävien metallituotteiden valmistaja. Tallin johtajana toimi David Fornes. 

Agritubel kilpaili pääasiassa UCI Europe Tour -sarjassa, mutta sai villillä kortilla osallistumisoikeuden vuosien 2006, 2007, 2008 ja 2009 Ranskan ympäriajoon. Vuonna 2006 tallin ajajat kilpailivat useissa UCI ProTour-sarjan kilpailuissa, mukaan lukien Pariisi–Nizza-ajo, La Flèche Wallonne, Liège-Bastogne-Liège ja Critérium du Dauphiné Libéré.

## Aiheesta muualla
* Tallin kotisivut
Calypso Rose

**Linda McArtha Lewis** eli **Calypso Rose** (s. 27. huhtikuuta 1940) on trinidadtobagolainen calypsomuusikko.

Calypso Rose syntyi Bethelissä, Tobagon saarella, ja vietti lapsuutensa varhaisimmat vuodet ahtaissa oloissa – hänen kotitalonsa kaikki 19 asukasta nukkuivat samassa makuuhuoneessa. Yhdeksänvuotiaana hän muutti setänsä luokse Baratariaan, Port of Spainin itäpuolelle Trinidadin saarelle. 

Calypso Rose alkoi kirjoittaa lauluja 15-vuotiaana ja on kirjoittanut niitä tähän mennessä kaikkiaan yli 800. Niistä tunnetuimpia ovat ”Fire in Me Wire” (1966) ja ”Tempo”, jolla hän voitti *Carnival Road Marchin* 1977. Hän voitti *Road Marchin* ja ”calypsokuningattaren” kruunun myös vuonna 1978 sekä lisäksi muun muassa Sunshine-palkinnon 1989 ja Trinidad ja Tobagon Hummingbird-mitalin 2000. 

Bonnie Raitt on tulkinnut Rosen laulun ”Weh She Go Do” omalla albumillaan *Takin’ My Time* (1972). Rosesta tuli Belizen kunniakansalainen vuonna 1982. Hän sairasti rintasyövän, mutta toipui lokakuussa 1996 suoritetun leikkauksen turvin.

## Lähteet
Cryptoclidus

**Cryptoclidus** (joskus virheellisesti *Cryptocleidus*) on keskijurakaudella elänyt joutsenliskosuku. Se oli noin neljä metriä pitkä. Sen aika jäykällä kaulalla oli mittaa 2 metriä ja sitä käytettiin kalanpyynnissä. *Cryptocliduksen* suussa oli noin 100 terävää ja neulamaista hammasta, jotka menivät lomittain ja muodostivat eräänlaisen vankilan, josta saalis ei päässyt pakoon. Sen fossiileja on löydetty Ranskasta, Englannista, Venäjältä ja Etelä-Amerikasta.

## Populaarikulttuurissa
*Cryptoclidus* esiintyy sarjan *[[Matkalla dinosaurusten kanssa]]* kolmannessa osassa.

## Lähteet
*
### Viitteet

## Aiheesta muualla
*Encyclopedia of Life: ''Cryptoclidus'' 
*Global Biodiversity Information Facility: ''Cryptoclidus'' 
*Fossilworks: ''Cryptoclidus''
Taj Mahal Palace

**Taj Mahal Palace** on viktoriaanisista aikakautta edustava hotelli Mumbaissa Intiassa. Se on yksi Intian vanhimmista hotelleista.

Hotelli edustaa kahta erilaista arkkitehtuurin aikakautta. Vanha hotellirakennus edustaa ns. viktoriaanista tyylisuuntaa, johon on sekoitettu intialaista arkkitehtuurityyliä. Vanhan hotellirakennuksen vieressä sijaitseva moderni tornirakennus edustaa puolestaan modernia tyyliä.

Taj Mahal Palace -hotellin rakennutti intialainen suurliikemies Jamsetji Tata. Se avattiin 16. tammikuuta vuonna 1903. Tata päätti perustaa oman hotellin, joka olisi kaikille avoin. Siihen aikaa useimpiin siirtomaa-aikaisen Intian hotelleihin ei päästetty intialaisia, vaan ne olivat varattuja vain länsimaalaisille. Rakennuksen suunnittelivat intialaiset arkkitehdit Sitaram Khanderao Vaidya ja D. N. Mirza, mutta rakennustyön vei loppuun englantilainen insinööri W. A. Chambers.  Rakennustyöt maksoivat 42&nbsp;100&nbsp;000 rupiaa. Ensimmäisen maailmansodan aikana hotelli toimi 600-paikkaisena sairaalana.

Hotellista tuli myöhemmin Brittiläisen imperiumin keulakuva Intiassa. Se on vieläkin yksi Mumbain arvostetuimmista hotelleista. Hotelli sijaitsee aivan kaupungin keskustassa sataman vieressä.

Hotellista löytyy monipuolisia ravintoloita, sekä intialaisia että länsimaalaisia. Hotellin Harbour Bar, joka avattiin vuonna 1933, oli Mumbain ensimmäinen alkoholioikeudet saanut ravintola. Hotellissa on 546 huonetta ja 50 sviittiä. Tunnetuin sviitti on presidenttisviitti, joka on yleensä varattu valtiovierailijalle. Hotellin omistaa nykyään Taj-hotelliketju. Hotellissa on vieraillut monia kuuluisuuksia, kuten Mick Jagger, Marianne Faithfull, Walesin prinssi Charles, The Beatles, Bill Clinton ja Jacqueline Onassis.

26. marraskuuta 2008 hotelli joutui terrori-iskujen kohteeksi.

## Lähteet
Öster Malman linna

**Öster Malman linna** () on linna Nyköpingin kunnassa, Ruotsin Södermanlandissa. Linnassa sijaitsee nykyisin Ruotsin metsästäjäliiton tiloja. Metsästäjäliitto osti linnan itselleen vuonna 1993 Ruotsin valtiolta, jolle Gustav Melcher Borms oli linnan myynyt vuonna 1944. 

Linnan kolmekerroksinen ja neljä siipirakennusta omaava päärakennus on rakennettu kivestä. Se edustaa karoliinista tyylisuuntaa. Rakennuksen rakennutti W. Drakenhielm vuonna 1668 ja sen suunnittelusta on vastannut ranskalaissyntyinen arkkitehti Jean de la Vallée. 1600-luvulla linna oli Bååtin, Silfvenstiernan ja Drakenhielmien sukujen omistuksessa. 

## Aiheesta muualla

* Öster Malman linna
Piret Järvis

**Piret Järvis** (s. 6. helmikuuta 1984 Tallinna, Viron SNT, Neuvostoliitto) on virolainen muusikko ja Vanilla Ninja -yhtyeen jäsen. Hänen vanhempansa ovat Maire ja Enno Järvis. Hänellä on yksi veli, Peeter, joka on häntä neljä vuotta nuorempi, sekä sisko, Mari, joka on häntä kolme vuotta vanhempi.

Piret on opiskellut media-alaa Tallinnan yliopiston alaisessa Baltic Film and Media Schoolissa. Hän on ollut tv-juontajana "Meeletu Maailm" ja "Malaisia" -nimisissä tv-ohjelmissa ja toimii MTV:n juontajana. Nykyään hän on Vanilla Ninjan kitaristi ja yksi kolmesta yhtyeessä edelleen mukana olevasta perustajajäsenestä. Piret on osallistunut monien yhtyeen kappaleiden sanoittamiseen ja säveltämiseen. Esimerkiksi *Blue Tattoo* -albumin "My Puzzle Of Dreamsin" sanoituksen hän on tehnyt toisen bändin kitaristin, Lenna Kuurmaan kanssa. 

## Lähteet
Helinä Ilkka

**Helinä Ilkka** (nyk. Haatanen; s. 15. syyskuuta 1954 Alajärvi) on suomalainen laulaja. Ilkka aloitti keikkailun 1970-luvun lopulla bändissä nimeltä Status. Vuonna 1985 Ilkka edusti Suomea Tšekkoslovakiassa järjestetyssä Bratislavan Kultainen Lyyra -laulukilpailussa Kaj Westerlundin säveltämällä ja Jorma Toiviaisen sanoittamalla kappaleella *Iloni nousi kuin lintu.* Ensisinglen b-puolen kappale *Tahdon lempeän nallekarhun* teki hänet puolestaan tunnetuksi Suomessa. Vuonna 1988 Helinälle lanseerattiin ”Suomen Dolly Parton” -imago ja hänet tunnettiin 1980-90-luvulla enemmän sensaatiomaisista lehtiotsikoista kuin musiikistaan. Vuonna 1992 ilmestyi Ilkan ainoa albumi *Jää vielä aamuun*. Nykyään uskossa oleva Ilkka on jättänyt viihdetaiteilijan uran taakseen, mutta jatkanut levyttämistä hengellisen musiikin parissa. Ilkan elämästä on julkaistu Petri Tuunaisen kirjoittama kirja *Siipeni murtuneet - Helinä Ilkan tarina* vuonna 2022. Helinä Ilkan suku on alenevassa polvessa sukua suomalaisten tuntemalle varakkaalle talonpojalle ja kauppias Jaakko Ilkalle.    

## Albumit
* *[[Jää vielä aamuun]]* (Polarvox 1992)

## Singlet
* *Iloni nousi kuin lintu / Tahdon lempeän nallekarhun* (1985)
* *Valoa ikkunassa / Luokseni jääthän* (1987)
* *Huominen päivä on naurussa lasten / Näin pyydän* (1988)
* *Kuuma oon* (Erkki Liikasen kanssa) / *Saan sut kiinni* (1989)
* *Karkuun / Tahdot sukkanauhanaisen* (1991)
* *Lumilintu / Yhden naisen mies* (1992)
* *Oot maailmain / Hän on rakastunut minuun* (1992)
* *Päiväuneksija / Sellainen yö* (1992)
* *On tänään sunnuntai* (2010)
* *Ettei yksikään hukkuisi* (2012)
* *Ihmeellinen jouluyö* (2018)

## Lähteet

## Aiheesta muualla
* Latva, Tony; Tuunainen, Petri: Iskelmän tähtitaivas: 500 suomalaista viihdetaiteilijaa. Helsinki: WSOY, 2004
* Tuunainen, Petri: Siipeni murtuneet - Helinä Ilkan tarina. Mediapinta, 2022
* ilkkapohjalainen.fi: Laulaja Helinä Ilkka lähti Alajärveltä 17-vuotiaana eikä koskaan saanut toivomaansa isoa hittiä
* is.fi: Suomen Dolly Partonina tunnetuksi tullut Helinä Ilkka teki täyskäännöksen
* ristinvoitto.fi: Ihminen sensaatio-otsikoiden takana